BERETNING OM DE FINANSIELLE AKTIVITETER I 2018 —

Sektion II — Det Europæiske Råd og Rådet

(2019/C 272/01)

INDHOLD

1. INDLEDNING 3

2. MÅLSÆTNINGER OG BUDGET FOR REGNSKABSÅRET 2018 3

2.1. De vigtigste finansielle målsætninger 3

2.2. Opstilling af Det Europæiske Råds og Rådets budget for 2018 3

2.2.1. Generel indstilling 3

2.2.2. Budgettet for 2018 4

2.2.3. Budgettet for 2018 og de finansielle overslag for udgiftsområde 5 i EU's budget 4

3. SAMLET OVERSIGT OVER GENNEMFØRELSEN AF BUDGETTET I 2018 6

3.1. Det Europæiske Råds og Rådets aktiviteter og målsætninger i 2018 6

3.1.1. Møder 6

3.1.2. Lovgivningsmæssige aktiviteter 7

3.1.3. Administrativ modernisering 7

3.1.4. Opfyldelse af målsætninger i 2018 8

3.2. Indtægter 8

3.3. Udgifter i 2018 11

3.3.1. Budgetændringer i 2018 11

3.3.2. Oversigt over budgetgennemførelsen i 2010– 2018 13

3.3.3. Gennemførelse af bevillingerne opdelt på kategorier i 2018 14

3.4. Fremførte bevillinger 16

3.4.1. Bevillinger fremført automatisk fra 2017 til 2018 16

3.4.2. Bevillinger fremført fra 2018 til 2019 17

3.4.3. Bevillinger fremført iht. afgørelse fra 2017 til 2018 19

3.4.4. Bevillinger fremført iht. afgørelse fra 2016 til 2017 fremført for så vidt angår betalingen til 2018 19

3.5. Formålsbestemte indtægter 20

3.5.1. Formålsbestemte indtægter akkumuleret inden 2018 20

3.5.2. Formålsbestemte indtægter fremført fra 2017 for så vidt angår betaling 21

3.5.3. Formålsbestemte indtægter akkumuleret inden 2018 og fremført til 2019 for så vidt angår betaling 22

3.5.4. Formålsbestemte indtægter akkumuleret i 2018 22

1. INDLEDNING

I medfør af artikel 249 i Europa-Parlamentets og Rådets forordning (EU, Euratom) 2018/1046 (1) (»finansforordningen« — »FF«) (artikel 142 i finansforordningen, der var gældende indtil 2018 (2)) udgør dette dokument en beretning om den budgetmæssige og økonomiske forvaltning af sektion II i EU's budget (Det Europæiske Råd og Rådet) for regnskabsåret 2018.

Denne beretning er baseret på det foreløbige årsregnskab for 2018, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Kapitel 2 i denne beretning indeholder et sammendrag af de rammer, der blev opstillet for regnskabsåret 2018. I kapitel 3 gives en samlet oversigt over gennemførelsen af de budgetbevillinger, der stod til rådighed i 2018.

Gennemførelsen af 2018-budgettet opdelt på budgetposter fremgår af bilaget.

2. MÅLSÆTNINGER OG BUDGET FOR REGNSKABSÅRET 2018

2.1. De vigtigste finansielle målsætninger

De vigtigste finansielle målsætninger for Generalsekretariatet for Rådet i 2018 var:

— at sikre fortsat støtte til formanden for Det Europæiske Råd og Rådet gennem en effektiv udnyttelse af finansielle ressourcer

— at fortsætte den administrative moderniseringsproces med det formål at forbedre organisationsstrukturen og en korrekt udnyttelse af ressourcerne

— at nå til enighed om den endelige omkostning ved Europabygningen med den belgiske regering.

2.2. Opstilling af Det Europæiske Råds og Rådets budget for 2018

2.2.1. Generel indstilling

Opstillingen af 2018-budgettet for Det Europæiske Råd og Rådet (i det følgende benævnt ERR) byggede på det generelle mål om nominelt ikke at overskride det samlede niveau for 2017-budgettet for alle ikkelønmæssige udgifter.

Der er kompenseret for stigninger i tilknytning til vedtægts- eller kontraktmæssige forpligtelser eller på områder, der vurderes at være af afgørende betydning for et velfungerende GSR, ved at prioritere og omprogrammere visse projekter, idet der tages hensyn til budgetgennemførelsen i de seneste år.

Hvad angår stillingsfortegnelsen fortsatte GSR med at strømline organisationen ved at gennemføre følgende foranstaltninger:

— omdanne 25 AST-stillinger (10 AST 5, 5 AST 4, 5 AST 3 og 5 AST 2) til 25 SC-stillinger (10 SC 2 og 15 SC 1), 20 AST-stillinger (10 AST 7 og 10 AST 6) til 20 AD-stillinger (10 AD 7 og 10 AD 5) og en midlertidig AD 12-stilling til en fast AD 12-stilling som led i fortsættelsen af den administrative modernisering

— overføre 1 AD 5- og 1 AST 1-stilling til Kommissionen som led i aftalen om organisation og drift af en IT-beredskabsenhed for EU's institutioner, organer og agenturer (CERT-EU)

— tilføjelse af 4 AD 5- og 2 AST 1-stillinger for at afspejle den nye sprogordning for irsk oversættelse som pålagt af Kommissionen.

2.2.2. Budgettet for 2018

Budgetmyndigheden fastsatte ERR's samlede budget for 2018 til 572,9 mio. EUR. Dette svarer til en stigning på 11,3 mio. EUR (+ 2,0 %) i forhold til 2017.

Antallet af stillinger i stillingsfortegnelsen for 2018 for ERR var fastsat til 3031.

Skema 1 giver en oversigt over budgettet for 2018 opdelt på forskellige kategorier.

Skema 1

ERR's budget for 2018 sammenholdt med 2017 (opdelt på kategorier)

(EUR) Kategori Budgettet for 2017 Budgettet for 2018 Ændring 2018/2017 med EB (3) 1 2 3 = 2/1 Stillingsfortegnelse 315 446 000 328 800 000 4,2 % Andre udgifter vedrørende ansatte 24 878 000 24 359 000 –2,1 % Ejendomme (undtagen erhvervelser) 57 789 000 56 360 377 –2,5 % Databehandling 42 800 000 41 300 000 –3,5 % Inventar 942 000 733 000 –22,2 % Teknisk materiel 3 659 000 4 344 000 18,7 % Transport 1 048 000 1 496 000 42,7 % Rejseudgifter, der afholdes af delegationerne 17 802 000 17 802 000 0,0 % Udgifter til tolkning 79 816 000 79 316 000 –0,6 % Møder og konferencer 4 984 000 4 945 000 –0,8 % Information 8 285 000 10 152 000 22,5 % Diverse 2 127 000 1 787 000 –16,0 % Reserve 2 000 000 1 500 000 –25,0 % I alt (ekskl. erhvervelser) 561 576 000 572 894 377 2,0 % Ejendomserhvervelse — — Tilsammen 561 576 000 572 894 377 2,0 %

2.2.3. Budgettet for 2018 og de finansielle overslag for udgiftsområde 5 i EU's budget

Skema 2 giver en oversigt over udviklingen i budgettet for ERR i 2010– 2018. ERR's andel af udgiftsområde 5 i de flerårige finansielle overslag er faldet fra 8,0 % i 2010 til 5,5 % i 2018.

Skema 2

Udviklingen i EU's budget, sektion II (Det Europæiske Råd og Rådet), for udgiftsområde 5 i de finansielle overslag for 2010– 2018

2010 2011 2012 2013 2014 2015 2016 2017 2018 (Beløb i løbende priser) mio. EUR ændring mio. EUR ændring mio. EUR ændring mio. EUR ændring mio. EUR ændring mio. EUR ændring mio. EUR ændring mio. EUR ændring mio. EUR ændring Udgiftsområde 5 7 962 4,7 % 8 173 2,7 % 8 607 5,3 % 9 181 6,7 % 8 405 –8,5 % 8 661 3,0 % 9 483 9,5 % 9 921 4,6 % 10 346 4,3 % ERR 634 5,1 % 563 –11,2 % 534 –5,2 % 536 0,3 % 534 –0,2 % 542 1,4 % 545 0,6 % 562 3,0 % 573 2,0 % ERR's andel af udgiftsområde 5 8,0 % 6,9 % 6,2 % 5,8 % 6,4 % 6,3 % 5,7 % 5,7 % 5,5 %

Reduktionen i 2011 skyldes hovedsagelig overførslen af ressourcer til EU-Udenrigstjenesten, mens nedgangen i 2012 og 2014 vedrører en reduktion af bevillingerne til visse aktiviteter set på baggrund af tidligere års gennemførelse og reelle behov.

3. SAMLET OVERSIGT OVER GENNEMFØRELSEN AF BUDGETTET I 2018

3.1. Det Europæiske Råds og Rådets aktiviteter og målsætninger i 2018

GSR giver inden for rammerne af beretningen om de finansielle aktiviteter oplysninger om sine vigtigste aktiviteter, som er relevante ud fra et finansielt synspunkt, og som beskriver Det Europæiske Råds og Rådets funktion i løbet af regnskabsåret. Beretningen fremhæver også årets vigtigste resultater.

3.1.1. Møder

Skema 3 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet mellem 2010 og 2018.

Ud over de 4 604»institutionelle« møder har GSR i 2018 tilrettelagt yderligere 3 129 møder (f.eks. seminarer, informationsmøder, briefinger og møder med tredjelande).

Skema 3

Udvikling i antallet af møder 2010– 2018

2010 2011 2012 2013 2014 2015 2016 2017 2018 Topmøder 7 9 7 6 9 12 9 11 15 Rådssamlinger 86 85 77 74 81 81 75 77 75 Corepermøder 122 135 140 140 135 138 109 105 117 Corepermøder (artikel 50) 22 29 Arbejdsgruppemøder 4 127 4 373 4 480 4 164 4 016 3 471 3 569 4 039 4 304 Ad hoc-arbejdsgruppemøder (artikel 50) 32 61 I alt 4 342 4 602 4 704 4 384 4 241 3 702 3 762 4 290 4 604 Andre møder 1 996 2 075 2 189 2 027 2 189 2 271 2 034 3 030 3 129 Tilsammen 6 338 6 677 6 893 6 411 6 430 5 973 5 796 7 320 7 733

Året 2018 har været præget af et fortsat arbejde, der har haft til formål at afslutte proceduren for undertegnelse og indgåelse af aftalen om UK's udtræden af EU.

Det samlede antal møder, som GSR tilrettelagde, er steget med 6 % (413) i forhold til 2017. Det forklares primært af formandskabets øgede aktivitet i andet halvår og arbejdet i Ad Hoc-Arbejdsgruppen vedrørende Brexit.

Desuden var GSR den 25. april 2018 vært for anden konference om »Støtte til Syriens og regionens fremtid«. Den samlede 57 lande, 10 regionale organisationer og 19 FN-agenturer for at drøfte situationen i Syrien og virkningen af krisen i regionen. Tilrettelæggelsen af begivenheden, der krævede betydelige sikkerhedsmæssige og logistiske ressourcer samt en vigtig diplomatisk indsats, blev gennemført sammen med Europa-Kommissionens Generaldirektorat for Naboskabspolitik.

Derudover fandt 12. asiatisk-europæiske topmøde (ASEM-topmødet) sted 18.-19. oktober 2018. På topmødet mødtes lederne fra 51 europæiske og asiatiske lande, repræsentanter for EU og generalsekretæren for Sammenslutningen af Sydøstasiatiske Nationer (ASEAN). Stats- og regeringscheferne drøftede, hvordan man kunne styrke dialogen og samarbejdet mellem de to kontinenter på en lang række områder, bl.a. handel og investeringer, sammenkoblingsmuligheder, bæredygtig udvikling og klima.

GSR kunne imødekomme det øgede behov for møder ved at bruge det højere antal mødelokaler til rådighed i Europabygningen, der allerede siden det foregående år har lagt lokaler til alle typer møder og ikke kun møder på højt niveau.

3.1.2. Lovgivningsmæssige aktiviteter

En anden kvantitativ aktivitetsindikator er antallet af retsakter, der er blevet offentliggjort i EU-Tidende (EUT) (skema 4). I 2018 blev der offentliggjort 1210 retsakter i EUT. Det skal bemærkes, at offentliggørelse af retsakter i EUT er sidste trin i lovgivningsprocessen.

Skema 4

Udviklingen i antallet af retsakter i 2010– 2018

2010 2011 2012 2013 2014 2015 2016 2017 2018 Retsakter offentliggjort i EUT 825 986 958 1 132 1 437 1 412 1 259 1 187 1 210

3.1.3. Administrativ modernisering

I 2018 fortsatte GSR med at forbedre kvaliteten og effektiviteten af sin interne organisation.

Fremskridt med gennemførelsen af handlingsplanen

GSR fortsatte i 2018 gennemførelsen af generalsekretærens »handlingsplan for et mere dynamisk, fleksibelt og kollaborativt GSR« (der blev forelagt den 27. september 2016), som fastlægger 5 prioriteter for GSR:

— en effektiv administration for formanden for Det Europæiske Råd og Det Europæiske Råd

— bedre og mere konsekvent støtte til Rådet og dets formandskaber

— forbedret intern og ekstern kommunikation og information

— investering i mennesker og forvaltning og

— udnyttelse af teknologi til at forbedre GSR's arbejdsmetoder.

Næsten alle tiltag blev afsluttet i 2018 eller havde fået løbende kontinuerlig karakter.

De vigtigste resultater af handlingsplanen i 2018 er:

— GSR's strategi for digitale tjenester

— Vademecum vedrørende eksterne forbindelser

— GSR's servicepakke for formandskabet

— administrativ modernisering (herunder personaleundersøgelse, 360-graders evaluering af ledere og EU-institutionernes system for uddannelsesforvaltning (EU Learn))

— større omstrukturering af GSR's tjenestegrene med henblik på at gøre organisationens forskellige funktioner mere effektive.

3.1.4. Opfyldelse af målsætninger i 2018

Opfyldelsen af de målsætninger, som var opstillet for regnskabsåret 2018, kan sammenfattes således:

— Stillingsfortegnelse I 2018 rekrutterede GSR 137 personer (74 fastansatte tjenestemænd og 63 midlertidigt ansatte). I løbet af året forlod 184 ansatte (154 fastansatte og 30 midlertidigt ansatte) tjenesten, hvilket resulterede i et nettofald på 47 besatte stillinger i ERR's stillingsfortegnelse.

— Økonomisk forvaltning GSR fortsatte i 2018 med yderligere at forbedre sin økonomiske forvaltning og sine økonomiske resultater. Der blev gennemført flere forbedringer af institutionens finansielle styring, f.eks.: — oprettelse af en rådgivende managementgruppe sammensat af chefer fra forskellige afdelinger og formanden for Personaleudvalget. Gruppen har to opgaver, dels at rådgive om strategiske prioriteter og følge fremskridt inden for de udvalgte prioriterede områder, dels at bidrage til at prioritere ressourcerne og sikre, at GSR handler i overensstemmelse med sine mål — oprettelse af en taskforce for omorganisering, der skal undersøge, hvordan GSR's omorganiseringer den 1. juni og den 1. juli har påvirket den økonomiske forvaltning, og støtte tjenestegrenene med at skabe og gennemføre passende finansielle strukturer — revision af de interne regler for anvendelse af bevillinger, der er opført under sektion II i Den Europæiske Unions almindelige budget, efter offentliggørelsen af en ny finansforordning — vedtagelse af retningslinjer for en fælles ramme for projekt- og taskforceforvaltning (CPMF), der skal give vejledning om organisering af horisontale grupper i overensstemmelse med personalevedtægten og finansforordningen samt fastlægge et begrænset antal effektive og enkle metoder. I forbindelse med forbedringen af de europæiske virksomheders likviditet var den gennemsnitlige betalingstid for fakturaer i GSR i 201821 dage, idet den maksimale tidsgrænse er 30 dage (Europa-Parlamentets og Rådets direktiv 2011/7/EU (4)).

— Ejendomspolitik Der blev i 2018 ført intensive forhandlinger, da de belgiske myndigheder underrettede sekretariatet om, at den belgiske stat, trods enigheden om den endelige pris for projektet Europabygningen, ikke ville gå videre med salget af de fire tilstødende grunde. Begge parter nåede til enighed om en alternativ løsning, som resulterede i en begrænsning af den endelige betaling (jf. punkt 3.4.3).

3.2. Indtægter

Skema 5 giver en oversigt over det samlede resultat af forvaltningen af indtægter i 2018. Udtrykket »Erhvervede rettigheder 2017« henviser til indtægtsordrer, der blev udstedt i 2017, men for hvilke inddrivelsen først fandt sted i 2018. Udtrykket »Erhvervede rettigheder 2018« svarer derimod til indtægtsordrer, der blev iværksat i 2018.

Skema 5

Oversigt over indtægtsforvaltningen i 2018-budgettet

(EUR) Kapitel Erhvervede Rettigheder 2017 Inddrevne indtægter fra 2017 Erhvervede Rettigheder 2018 Inddrevne indtægter fra 2018 I alt Erhvervede Rettigheder 2017 + 2018 I alt Inddrevet 2017 + 2018 Til inddrivelse i 2019 1 2 3 4 5 = 1 + 3 6 = 2 + 4 7 = 5 – 6 4 0 Fradrag i vederlag til personalet 0 0 30 454 292 30 454 292 30 454 292 30 454 292 0 4 1 Bidrag til pensionsordningen 223 436 127 312 25 753 759 25 752 178 25 977 195 25 879 490 97 705 5 0 Indtægt ved salg af løsøre og fast ejendom 1 913 1 913 7 300 2 550 9 213 4 463 4 750 5 1 Lejeindtægter 34 297 34 297 667 694 421 285 701 991 455 582 246 410 5 2 Afkast af investeret kapital og udlånskapital, bankrenter og andre renter 0 0 3 809 3 809 3 809 3 809 0 5 5 Indtægter fra tjenesteydelser og udført arbejde 104 455 104 455 704 463 428 001 808 917 532 456 276 461 5 5 Indtægter fra tjenesteydelser og udført arbejde (EU-Udenrigstjenesten) 100 000 100 000 397 124 297 124 497 124 397 124 100 000 5 7 Andre bidrag og tilbagebetalinger i forbindelse med administration 1 504 160 1 074 878 20 132 298 19 972 853 21 636 458 21 047 731 588 728 5 8 Diverse godtgørelser 0 0 48 334 48 304 48 334 48 304 30 5 8 Diverse godtgørelser (EU-Udenrigstjenesten) 0 0 0 0 0 0 0 5 9 Andre indtægter fra den administrative forvaltning 0 0 0 0 0 0 0 6 3 Bidrag som led i særaftaler 9 935 9 935 1 213 693 1 213 693 1 223 628 1 223 628 0 7 0 Morarenter 0 0 243 243 243 243 0 9 0 Diverse indtægter 0 0 0 0 0 0 0 I alt 1 978 196 1 452 790 79 383 010 78 594 333 81 361 206 80 047 123 1 314 083

Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, var 81,4 mio. EUR i 2018. Deraf blev 80,0 mio. EUR inddrevet inden for regnskabsåret, mens 1,3 mio. EUR vil blive opkrævet i 2019.

Hovedparten af de samlede inddrevne indtægter (71 % eller 56,4 mio. EUR ud af 80,0 mio. EUR) i 2018 er inddrevet i forbindelse med EU-skatter og EU-afgifter opkrævet fra GSR's personale. Af dette beløb omfatter 30,5 mio. EUR fradrag i vederlag til personalet, mens bidrag og overførsler af pensionsrettigheder til pensionsordningen står for 25,9 mio. EUR.

Resten, dvs. 29 % (23,6 mio. EUR), hidrører fra forskellige indtægter fra institutionens administration. Beløbet stammer i hovedsagen fra følgende kilder:

— inddrivelse af dele af de beløb, der i tidligere år er blevet udbetalt til medlemsstaterne til finansiering af delegationernes rejseudgifter, efter at disse har indsendt deres opgørelser for 2017 og 2018 (henholdsvis 0,4 mio. og 6,7 mio. EUR, kapitel 5 7)

— inddrivelse af betalinger fra medlemsstaterne for ekstra tolkning efter anmodning til visse sprog (11 mio. EUR, kapitel 5 7)

— bidrag til administrationsudgifterne som led i Schengenreglerne sammen med Island og Norge (1,2 mio. EUR, kapitel 6 3)

— bidrag fra andre institutioner og betalinger fra Rådets ansatte til Rådets vuggestue (0,9 mio. EUR, kapitel 5 7)

— betalinger fra Domstolen, Revisionsretten og Det Europæiske Universitetsinstitut i Firenze som deres bidrag til finansiering af det fælles finansielle system med Rådet (0,7 mio. EUR, kapitel 5 7)

— overførsel fra EU-Udenrigstjenesten til Rådet som forskudstilbagebetaling af udgifterne i forbindelse med tilrettelæggelsen af konferencen om Syrien i Bruxelles (0,2 mio. EUR, kapitel 5 5)

— indtægter fra inddrivelse af sagsomkostninger i de sager, som Rådet har vundet, og skadeserstatninger udbetalt til Rådet (0,01 mio. EUR, kapitel 5 7)

— overførsel fra EU-Udenrigstjenesten til Rådet som forskudsbetaling for de tjenester, der ydes af GSR til EU-Udenrigstjenesten (0,4 mio. EUR, kapitel 5 5)

— lejeindtægter fra lokaler og tilbagebetalinger forbundet hermed, bl.a. Kommissionens del af lejen fra EU Info Point i Bruxelles (0,5 mio. EUR, kapitel 5 1).

3.3. Udgifter i 2018

3.3.1. Budgetændringer i 2018

I regnskabsåret 2018 blev bevillingerne omfordelt ved forskellige overførsler. Skema 6 viser de afgørelser, der ændrede budgetbevillingerne i 2010– 2018.

Skema 6

Antal budgetændringer fordelt på type i 2010– 2018

Ændring År Type Retsgrundlag 2010 2011 2012 2013 2014 2015 2016 2017 2018 Ændringsbudget Artikel 41 i FF 0 0 0 0 0 0 0 0 0 Overførsel B Artikel 25 i FF 47 23 23 22 32 27 31 45 52 Overførsel C Artikel 25 i FF 2 2 2 2 2 2 2 1 2 Overførsel D Artikel 27 i FF 0 0 0 0 0 0 0 0 0 I alt 49 25 25 24 34 29 33 46 54

To C-overførsler, der indebærer underretning af budgetmyndigheden (i overensstemmelse med finansforordningens artikel 25 (artikel 29 i 2018-finansforordningen)), blev foretaget i 2018:

— C1-overførsel af 990 000 EUR den 23. juli 2018 til: — at finansiere de yderligere transportbehov i forbindelse med det 12. Asien-Europa-møde (ASEM) (630 000 EUR) — at dække tekniske audiovisuelle projekter, der skal forbedre kvaliteten af den service, der stilles til rådighed under Det Europæiske Råds og Rådets arrangementer (360 000 EUR).

— C2-overførsel af 2 181 000 EUR den 26. november 2018 til: — at finansiere kurser tidligt i 2019, for hvilke eksterne kontrahenter har indledt det forberedende arbejde i 2018 (150 000 EUR) — at dække uforudsete udgifter til tilrettelæggelsen af ASEM, f.eks. nødvendige tilpasninger af eksterne mødelokaler (indretningsarbejder og inventar) (550 000 EUR) — at dække det kabelarbejde, som IT-tjenesterne har udført i hovedkontrolrummet for audiovisuelt udstyr (339 000 EUR) — at dække flytningen mellem tjenester af forvaltningen af programmet for informations- og videnforvaltning (IKM) (1 042 000 EUR) — at finansiere den interne udvikling af en ny nyhedsplatform (Newsroom) (100 000 EUR).

52 B-overførsler baseret på finansforordningens artikel 25, stk. 4, (artikel 29, stk. 4, i FF 2018) ændrede internt ERR's budget i 2018.

Skema 7 giver en oversigt over de budgetposter, som blev ændret væsentligt (5) i 2018 ved forskellige overførsler.

Skema 7

Budgetposter, som var omfattet af væsentlige overførsler i 2018

(EUR) Konto Udgiftsområde Oprindeligt budget 2018 Overførsler Endelige bevillinger Forskel 1 1 0 5 Overarbejde 1 450 000 – 250 000 1 200 000 – 17 % 2 0 0 0 Leje 1 109 000 764 500 1 873 500 69 % 2 0 0 4 Sikringsarbejder 2 547 000 – 800 000 1 747 000 – 31 % 2 0 1 1 Vand, gas, elektricitet og opvarmning 4 766 000 – 568 199 4 197 801 – 12 % 2 0 1 2 Bygningers sikkerhed og overvågning 18 493 000 – 460 000 18 033 000 – 2 % 2 1 0 0 Indkøb af EDB-hardware og -software 10 716 000 –1 308 620 9 407 380 – 12 % 2 1 0 1 Eksterne tjenesteydelser til EDB-systemer 21 799 000 1 975 593 23 774 593 9 % 2 1 0 2 Vedligeholdelse og reparation af EDB-hardware og -software 7 195 000 370 443 7 565 443 5 % 2 1 0 3 Telekommunikation 1 590 000 443 585 2 033 585 28 % 2 1 2 0 Indkøb og udskiftning af teknisk materiel 2 494 000 404 779 2 898 779 16 % 2 1 2 2 Leje, vedligeholdelse og reparation 1 538 000 – 255 789 1 282 211 – 17 % 2 1 3 2 Leje, vedligeholdelse og reparation af vognparken 1 046 000 476 000 1 522 000 46 % 2 2 0 0 Rejseudgifter, der afholdes af delegationerne 17 802 000 4 529 114 22 331 114 25 % 2 2 0 2 Udgifter til tolkning 79 316 000 –4 874 614 74 441 386 – 6 % 2 2 1 0 Udgifter til dokumentation og bibliotek 3 770 000 –1 016 500 2 753 500 – 27 % 2 2 1 1 Den Europæiske Unions Tidende 1 777 000 – 995 500 781 500 – 56 % 2 2 1 3 Information og offentlige arrangementer 4 385 000 448 000 4 833 000 10 %

3.3.2. Oversigt over budgetgennemførelsen i 2010– 2018

I de sidste ni år har den samlede gennemførelsesprocent for ERR's budget været på ca. 91,9 % (se diagram 1). Gennemførelsesprocenten omfatter forpligtelser, der er indgået i løbet af regnskabsåret, i forhold til det disponible godkendte budget.

Den faktiske årlige betalingsprocent mellem 2010 og 2018 har i gennemsnit udgjort 82,6 % af budgettet. Differencen mellem den samlede gennemførelse og betalingerne i et givent år (dvs. ikkebetalte forpligtelser) er i overensstemmelse med finansforordningens artikel 13, stk. 4, (artikel 12, stk. 7, i FF 2018) blevet fremført til næste regnskabsår for så vidt angår betalingerne.

Diagram 1

Samlet gennemførelse af budgettet i 2010– 2018

For 2018 vedrører de fremførte bevillinger forpligtelser, der var behørigt indgået inden regnskabsårets udgang, men hvor ydelserne endnu ikke var leveret, og/eller de tilhørende fakturaer ikke var modtaget inden årets udgang.

3.3.3. Gennemførelse af bevillingerne opdelt på kategorier i 2018

Analysen af udgifterne i 2018 vises i en oversigt med 14 udgiftskategorier.

I skema 8 sammenlignes det endelige budget efter overførsler (kolonne 2) med resultatet af budgettet i form af forpligtelser (kolonne 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i 2018 og dermed er bortfaldne.

Skema 8

Oversigt over gennemførelsen af budgettet i 2018 (opdelt på kategorier)

(EUR) Kategori Budget for 2018 (oprindeligt) Budget for 2018 (endeligt (*1)) Forpligtelser Gennemførelsesprocent Bortfaldne bevillinger 1 2 3 4 = 3/2 5 = 2 – 3 Stillingsfortegnelse 328 800 000 328 650 000 309 799 583 94,3 % 18 850 417 Andre udgifter vedrørende ansatte 24 359 000 24 509 000 22 777 378 92,9 % 1 731 622 Ejendomme (undtagen erhvervelser) 56 360 377 55 574 877 54 112 447 97,4 % 1 462 430 Databehandling 41 300 000 42 781 000 42 770 511 100,0 % 10 489 Inventar 733 000 933 000 923 624 99,0 % 9 376 Teknisk materiel 4 344 000 4 365 000 4 184 365 95,9 % 180 635 Transport 1 496 000 2 036 000 1 938 566 95,2 % 97 434 Rejseudgifter, der afholdes af delegationerne 17 802 000 22 331 114 11 121 429 49,8 % 11 209 685 Udgifter til tolkning 79 316 000 74 441 386 64 551 319 86,7 % 9 890 067 Møder og konferencer 4 945 000 5 290 500 4 948 665 93,5 % 341 835 Information 10 152 000 8 650 000 8 383 365 96,9 % 266 636 Diverse 1 787 000 1 787 000 989 228 55,4 % 797 772 Reserve 1 500 000 1 500 000 0 0,0 % 1 500 000 I alt (ekskl. erhvervelser) 572 894 377 572 848 877 526 500 479 91,9 % 46 348 398 Ejendomserhvervelse — 45 500 45 035 99,0 % 465 Tilsammen 572 894 377 572 894 377 526 545 514 91,9 % 46 348 863

Den samlede gennemførelsesprocent for 2018-budgettet er på 91,9 %. Forskellen mellem det endelige budget og gennemførelsen kan forklares således:

— Det samlede mindreforbrug i kategorien stillingsfortegnelsen beløber sig til 18,8 mio. EUR. Mindreforbruget skyldes hovedsagelig et lavere behov for grundløn (11,8 mio. EUR), og at det ikke var nødvendigt at anvende den hensatte forpligtelse til den årlige justering af vederlag (3,1 mio. EUR). En del af de lavere lønudgifter skyldes en nettonedgang på 47 besatte stillinger i ERR's stillingsfortegnelse. Andre elementer, der forklarer mindreforbruget, er mindre behov for forskellige vedtægtsbestemte rettigheder (2,6 mio. EUR) og for social sikring (0,6 mio. EUR) og lavere udgifter til overarbejde (0,4 mio. EUR).

— I kategorien andre udgifter vedrørende ansatte vedrører 29 % af mindreforbruget (0,5 mio. EUR af 1,7 mio. EUR) færre udbetalinger for kontraktansatte, udstationerede nationale eksperter og andre eksterne ydelser. Færre udgifter i forbindelse med tjenesterejser giver en besparelse på 0,3 mio. EUR. For så vidt angår formanden for Det Europæiske Råd kommer en besparelse på 0,4 mio. EUR fra et mindreforbrug inden for rejsebudgettet og -godtgørelser. De resterende 0,5 mio. EUR vedrører hovedsagelig besparelser inden for lægetjeneste og den sociale tjeneste.

— Den samlede gennemførelse af de bygningsrelaterede udgifter gav en besparelse på 1,5 mio. EUR. Af dette beløb skyldes 1,3 mio. EUR lavere udgifter til bygningers sikkerhed og overvågning, vedligeholdelse og rengøring, forbrug af vand, gas og elektricitet. De resterende 0,2 mio. EUR kommer fra besparelser på visse indretnings-, installations og sikringsarbejder.

— På IT- og inventarområdet lå budgetgennemførelsen på næsten 100 %.

— 0,2 mio. EUR i besparelser til teknisk materiel skyldes hovedsagelig et mindre behov for leje og vedligeholdelse af sikkerhedsmæssige installationer.

— 0,1 mio. EUR i besparelser for transport skyldes hovedsagelig de endelige behov i forbindelse med tilrettelæggelsen af ASEM-mødet.

— Gennemførelsen af rejseudgifter til delegationerne gav en besparelse på 11,2 mio. EUR. Det beløb, der var til rådighed til delegationernes rejseudgifter efter overførsler, udgjorde 22,3 mio. EUR. Det oprindelige budget var på 17,8 mio. EUR, og derudover blev der overført 6,6 mio. EUR fra besparelserne på visse rammebeløb til tolkning. På den anden side blev der i løbet af året overført 1,8 mio. EUR til finansiering af ekstra tolkning til visse sprog. Da medlemsstaterne skulle tilbagebetale uudnyttede beløb fra tidligere år, blev der kun indgået forpligtelser for 11,1 mio. EUR med henblik på efterfølgende betalinger i budgettet for 2018.

— Mindreforbruget på bevillingerne til tolkning andrager 9,9 mio. EUR. Det skal bemærkes, at dette mindreforbrug er det endelige resultat efter overførslen af 6,6 mio. EUR fra beløbsrammen for tolkning til beløbsrammen for delegationernes rejseudgifter (6). Det endelige resultat indbefatter endvidere en tilbageførsel på 1,8 mio. EUR fra visse rammebeløb for rejseudgifter med henblik på dækning af ekstra tolkning til visse sprog.

— 0,2 mio. EUR af det samlede mindreforbrug på 0,3 mio. EUR til tilrettelæggelse af møder og konferencer afspejler et lavere behov i forbindelse med tilrettelæggelsen af EU-ASEM-topmødet end forudset i budgettet. Mindre behov for særlige rejseudgifter resulterede i en yderligere besparelse på 0,1 mio. EUR.

— Gennemførelsesprocenten for bevillingerne i kategorien »Information« var 96,9 %, hvilket giver en besparelse på 0,3 mio. EUR. Dette beløb svarer hovedsagelig til besparelser i EU-Tidende (0,2 mio. EUR) og mindre besparelser i forbindelse med værtstjenester vedrørende udsendelser og outreach-aktiviteter (0,1 mio. EUR).

— I kategorien diverse forklares mindreforbruget på 0,8 mio. EUR hovedsagelig ved lavere udgifter inden for procesomkostninger (0,7 mio. EUR), som følge af at der blev anmeldt færre antidumpingsager til Rådet end forventet; de resterende 0,1 mio. EUR er en kombination af mindre behov for uniformer og for kontorartikler, papir, undersøgelser og porto.

3.4. Fremførte bevillinger

3.4.1. Bevillinger fremført automatisk fra 2017 til 2018

Som fremgår af skema 9 blev der fremført et beløb på 51,8 mio. EUR fra 2017 til 2018.

Skema 9

Gennemførelse af fremførte bevillinger fra 2017 til 2018 (opdelt på kategorier)

(EUR) Kategori Bevillinger fremført fra 2017 Betalinger 2018 Gennemførelsesprocent Bortfaldne bevillinger 1 2 3 = 2/1 4 = 1 - 2 Stillingsfortegnelse 366 146 306 771 83,8 % 59 375 Andre udgifter vedrørende ansatte 2 939 481 2 466 286 83,9 % 473 195 Ejendomme 15 430 019 11 543 809 74,8 % 3 886 210 Databehandling 20 002 333 18 557 862 92,8 % 1 444 471 Inventar 323 588 312 101 96,4 % 11 488 Teknisk materiel 1 489 754 1 331 588 89,4 % 158 166 Transport 295 754 226 689 76,6 % 69 065 Rejseudgifter, der afholdes af delegationerne — — — Udgifter til tolkning 6 910 863 4 679 388 67,7 % 2 231 475 Møder og konferencer 877 538 677 635 77,2 % 199 903 Information 2 380 596 2 157 277 90,6 % 223 319 Diverse 772 364 546 590 70,8 % 225 774 Reserve — — — I alt 51 788 437 42 805 994 82,7 % 8 982 442

Gennemførelsesprocenten for de bevillinger, der blev fremført fra 2017, var på 82,7 %. Hovedårsagerne til denne gennemførelsesprocent er:

— hel eller delvis manglende levering af arbejder, varer eller tjenester bestilt af GSR i det foregående år

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for det kommende budgetår, idet der skal indgås nye forpligtelser for disse transaktioner i 2019.

3.4.2. Bevillinger fremført fra 2018 til 2019

De bevillinger, der blev fremført fra 2018 til 2019, udgjorde i alt 56,6 mio. EUR.

Skema 10

Bevillinger fremført fra 2018 til 2019 (opdelt på kategorier)

(EUR) Kategori Budget for 2018 (oprindeligt) Budget for 2018 (endeligt (*2)) Forpligtelser Betalinger 2018 Bevillinger fremført til 2019 Fremførsels procent 1 2 3 4 5 = 3 – 4 6 = 4/3 Stillingsfortegnelse 328 800 000 328 650 000 309 799 583 309 367 346 432 237 0,1 % Andre udgifter vedrørende ansatte 24 359 000 24 509 000 22 777 378 20 930 792 1 846 586 8,1 % Ejendomme 56 360 377 55 574 877 54 112 447 38 069 307 16 043 141 29,6 % Databehandling 41 300 000 42 781 000 42 770 511 23 222 070 19 548 442 45,7 % Inventar 733 000 933 000 923 624 633 483 290 141 31,4 % Teknisk materiel 4 344 000 4 365 000 4 184 365 2 615 658 1 568 707 37,5 % Transport 1 496 000 2 036 000 1 938 566 1 106 390 832 176 42,9 % Rejseudgifter, der afholdes af delegationerne 17 802 000 22 331 114 11 121 429 11 121 429 0 0,0 % Udgifter til tolkning 79 316 000 74 441 386 64 551 319 52 642 447 11 908 872 18,4 % Møder og konferencer 4 945 000 5 290 500 4 948 665 4 293 568 655 097 13,2 % Information 10 152 000 8 650 000 8 383 365 5 387 494 2 995 870 35,7 % Diverse 1 787 000 1 787 000 989 228 555 947 433 280 43,8 % Reserve 1 500 000 1 500 000 — — — — I alt (ekskl. erhvervelser) 572 894 377 572 848 877 526 500 479 469 945 930 56 554 549 10,7 % Ejendomserhvervelse — 45 500 45 035 45 035 100,0 % Tilsammen 572 894 377 572 894 377 526 545 514 469 945 930 56 599 584 10,7 %

De overførte beløb fra 2018 til 2019 kommer hovedsagelig fra følgende kategorier:

— databehandling med 19,5 mio. EUR, hvoraf 12,2 mio. EUR vedrører eksterne tjenesteydelser, 5,3 mio. EUR udstyr og software, 1,2 mio. EUR vedligeholdelse og reparation af IT og 0,8 mio. EUR telekommunikation

— ejendomme med 16,0 mio. EUR, hvor forskelligt indretningsarbejde dækker 6,3 mio. EUR, rengøring og vedligeholdelse 4,3 mio. EUR, sikkerhed og forebyggelse 2,3 mio. EUR, sikringsarbejder 1,2 mio. EUR, el, vand, gas og opvarmning tilsammen yderligere 1,0 mio. EUR og andre ejendomsudgifter, f.eks. bygningsundersøgelser og revisioner, 0,4 mio. EUR

— 11,9 mio. EUR til afholdelse af udgifter til tolkning i november-december 2018, men for hvilken den endelige faktura modtages i 2019

— 3,0 mio. EUR vedrørende udgifter til information, hvoraf 2,0 mio. EUR vedrører information og offentlige arrangementer såvel som Rådets publikationer, og 1,0 mio. EUR vedrører udgifter til dokumentation og bibliotek

— andre udgifter vedrørende ansatte med 1,8 mio. EUR, navnlig vedrørende eksterne tjenesteydelser (1 mio. EUR), uddannelse (0,9 mio. EUR), lægetjeneste og vuggestuer (0,4 mio. EUR), tjenesterejser (0,3 mio. EUR) og støtteforanstaltninger til at bistå personalet (0,1 mio. EUR)

— udgifter til teknisk materiel med 1,6 mio. EUR, hvoraf 1,0 mio. EUR vedrører indkøb og vedligeholdelse af konferenceudstyr, 0,4 mio. EUR indkøb og vedligeholdelse af audiovisuelt udstyr til Pressetjenesten, 0,1 mio. EUR sikkerhedsudstyr og 0,1 mio. EUR indkøb og vedligeholdelse af udstyr til restauranter og kantiner og andet udstyr

— møder og konferencer med 0,7 mio. EUR, som hovedsagelig skyldes endnu ikke modtagne fakturaer for tilrettelæggelse af Det Europæiske Råds møder og Rådets samlinger i 2018

— erhvervelse af fast ejendom med 0,05 mio. EUR til at dække notarudgifterne i forbindelse med den endelige betaling for Europabygningen

— inventar med 0,3 mio. EUR svarende til visse kontorer og yderligere købsordrer for inventar udstedt for at dække Rådets behov inden undertegnelsen af den nye rammekontrakt.

3.4.3. Bevillinger fremført iht. afgørelse fra 2017 til 2018

Som det fremgår af skema 11 blev der fremført et beløb på 8,8 mio. EUR iht. afgørelse fra 2017 til 2018 i overensstemmelse med artikel 13, stk. 2, i finansforordningen (FF) og artikel 4 i gennemførelsesbestemmelserne hertil (artikel 12, stk. 2, i FF 2018).

Skema 11

Bevillinger fremført iht. afgørelse fra 2017 til 2018 (opdelt på kategorier)

(EUR) Kategori Bevillinger fremført iht. afgørelse fra 2017 Forpligtelser 2018 Gennemførelsesprocent Bortfaldne bevillinger Betalinger 2018 Fremført til 2019 med henblik på betaling 1 2 3 = 2/1 4 = 1 - 2 5 6 = 2 - 4 Ejendomserhvervelse 8 787 738 4 114 794 46,8 % 4 672 944 0 4 114 794 ERR i alt 8 787 738 4 114 794 46,8 % 4 672 944 0 4 114 794

Beløbet vedrører den endelige betaling for Europabygningen og det planlagte køb af fire tilstødende grunde, forudsat at det ikke var muligt at underskrive den endelige salgsaftale i 2017 på grund af forsinkelser i de belgiske myndigheders interne procedurer og gentagne forsinkelser med notarernes forberedelse af juridisk dokumentation.

Gennemførelsesprocenten for de bevillinger, der blev fremført iht. afgørelse, var på 46,8 %, da de belgiske myndigheder i den sidste ende ikke gik videre med salget af de fire tilstødende grunde. Det forpligtede beløb er blevet fuldt fremført til 2019 for så vidt angår betalingen.

3.4.4. Bevillinger fremført iht. afgørelse fra 2016 til 2017 fremført for så vidt angår betalingen til 2018

Bevillinger fremført iht. afgørelse fra 2016 til 2017, som der behørigt var indgået forpligtelser for i 2017, men som ikke var betalt, blev fremført til 2018 for så vidt angår betalingen. Som det fremgår af skema 12, blev der fremført et beløb på 0,3 mio. EUR for så vidt angår betalingen.

Skema 12

Bevillinger fremført iht. afgørelse fra 2016 til 2017 fremført for så vidt angår betalingen til 2018 (opdelt på kategorier)

(EUR) Kategori Fremført fra 2017 for så vidt angår betaling Betalinger 2018 Gennemførelsesprocent Bortfaldne bevillinger 1 2 3 = 2/1 4 = 1 – 2 Teknisk materiel 330 991 330 991 100,0 % 0 ERR i alt 330 991 330 991 100,0 % 0

Beløbet vedrører udskiftning af udstyr i Europabygningen (teknisk udstyr), der blev vandskabet i oktober 2016.

Gennemførelsesprocenten for de bevillinger, der blev fremført fra 2017, var på 100 %.

3.5. Formålsbestemte indtægter

3.5.1. Formålsbestemte indtægter akkumuleret inden 2018

De formålsbestemte indtægter, der var akkumuleret inden 2018, androg 23,0 mio. EUR.

Skema 13

Gennemførelse af formålsbestemte indtægter akkumuleret inden 2018 (opdelt på kategorier)

(EUR) Kategori Formålsbestemte indtægter inden 2018 Forpligtelser 2018 Betalinger 2018 Gennemførelsesprocent Bortfaldne formålsbestemte indtægter 1 2 3 4 = 2/1 4 = 1 - 2 Stillingsfortegnelse 1 424 860 1 424 860 1 424 860 100,0 % — Andre udgifter vedrørende ansatte 1 226 806 1 222 768 1 212 356 99,7 % 4 038 Ejendomme 793 382 672 317 540 213 84,7 % 121 065 Databehandling 473 332 472 157 360 276 99,8 % 1 175 Inventar — — — — Teknisk materiel 34 894 31 090 29 168 89,1 % 3 804 Transport 2 747 2 747 2 747 100,0 % — Rejseudgifter, der afholdes af delegationerne 11 555 185 11 555 185 11 555 185 100,0 % — Udgifter til tolkning 7 042 505 7 042 505 7 042 505 100,0 % — Møder og konferencer 148 367 136 571 134 123 92,0 % 11 796 Information 62 023 62 023 62 023 100,0 % — Diverse 273 300 273 300 252 369 100,0 % — ERR i alt 23 037 401 22 895 523 22 615 825 99,4 % 141 878 SLA'er med EU-Udenrigstjenesten 126 150 117 101 117 101 92,8 % 9 049 Tilsammen 23 163 551 23 012 625 22 732 926 99,3 % 150 927

Formålsbestemte indtægter vedrørende GSR's aktiviteter beløb sig i alt til 23,2 mio. EUR, hvoraf der behørigt er indgået forpligtelser for 23,0 mio. EUR i 2018. De resterende 0,2 mio. EUR bortfaldt i overensstemmelse med finansforordningens artikel 14 (artikel 12, stk. 4, i FF 2018).

En anden del, 0,1 mio. EUR, af de formålsbestemte indtægter, der er akkumuleret inden 2018, vedrører beløb, der er overført fra EU-Udenrigstjenesten i 2017 til Rådet til dækning af udgifter til tjenester, der er defineret i de forskellige serviceleveranceaftaler (SLA'er) mellem de to institutioner, og som leveres af GSR. Ud af det forpligtede beløb på 0,1 mio. EUR blev der i 2017 betalt 100 %.

3.5.2. Formålsbestemte indtægter fremført fra 2017 for så vidt angår betaling

De samlede formålsbestemte indtægter, der blev fremført fra 2017 for så vidt angår betaling, beløb sig til 0,3 mio. EUR.

Skema 14

Gennemførelse af formålsbestemte indtægter akkumuleret inden 2018 og fremført til 2018 for så vidt angår betaling (opdelt på kategorier)

(EUR) Kategori Formålsbestemte indtægter fremført fra 2017 for så vidt angår betaling Betalinger 2018 Gennemførelsesprocent Bortfaldne formålsbestemte indtægter 1 2 4 = 2/1 4 = 1 - 2 Stillingsfortegnelse — — — — Andre udgifter vedrørende ansatte 10 362 167 1,6 % 10 195 Ejendomme 149 078 78 610 52,7 % 70 468 Databehandling 3 — 0,0 % 3 Inventar — — — — Teknisk materiel 29 555 23 460 79,4 % 6 095 Transport 1 779 295 16,6 % 1 485 Rejseudgifter, der afholdes af delegationerne — — — — Udgifter til tolkning — — — — Møder og konferencer 5 530 5 274 95,4 % 256 Information — — — — Diverse 38 773 7 627 19,7 % 31 146 ERR i alt 235 082 115 433 49,1 % 119 648 SLA'er med EU-Udenrigstjenesten 17 526 17 526 100,0 % — Tilsammen 252 608 132 959 52,6 % 119 648

3.5.3. Formålsbestemte indtægter akkumuleret inden 2018 og fremført til 2019 for så vidt angår betaling

Formålsbestemte indtægter akkumuleret inden 2018, der behørigt var indgået forpligtelser for, men som ikke blev betalt i 2018, blev fremført fra 2018 til 2019 og beløb sig i alt til 0,3 mio. EUR.

Skema 15

Formålsbestemte indtægter akkumuleret inden 2018 og fremført til 2019 (opdelt på kategorier)

(EUR) Kategori Formålsbestemte indtægter inden 2018 Forpligtelser 2018 Betalinger 2018 Formålsbestemte indtægter fremført til 2019 Fremførsels-procent 1 2 3 4 = 2 - 3 5 = 4/2 Stillingsfortegnelse 1 424 860 1 424 860 1 424 860 — 0,0 % Andre udgifter vedrørende ansatte 1 226 806 1 222 768 1 212 356 10 412 0,9 % Ejendomme 793 382 672 317 540 213 132 103 19,6 % Databehandling 473 332 472 157 360 276 111 881 23,7 % Inventar — — — — Teknisk materiel 34 894 31 090 29 168 1 922 6,2 % Transport 2 747 2 747 2 747 — 0,0 % Rejseudgifter, der afholdes af delegationerne 11 555 185 11 555 185 11 555 185 — 0,0 % Udgifter til tolkning 7 042 505 7 042 505 7 042 505 — 0,0 % Møder og konferencer 148 367 136 571 134 123 2 449 1,8 % Information 62 023 62 023 62 023 — 0,0 % Diverse 273 300 273 300 252 369 20 931 7,7 % ERR i alt 23 037 401 22 895 523 22 615 825 279 699 1,2 % SLA'er med EU-Udenrigstjenesten 126 150 117 101 117 101 — 0,0 % Tilsammen 23 163 551 23 012 625 22 732 926 279 699 1,2 %

De fremførte beløb stammer hovedsagelig fra følgende kategorier:

— 0,1 mio. EUR til bygninger vedrørende indretningsarbejder.

— 0,1 mio. EUR til databehandling vedrørende eksterne tjenesteydelser.

— 0,02 mio. EUR til diverse, der hovedsagelig vedrører procesomkostninger og retsomkostninger.

3.5.4. Formålsbestemte indtægter akkumuleret i 2018

De samlede formålsbestemte indtægter, der blev akkumuleret i 2018, androg 23,7 mio. EUR. Heraf hidrører 351 460 EUR fra beløb, der er overført fra EU-Udenrigstjenesten til Rådet.

Skema 16

Gennemførelse af formålsbestemte indtægter akkumuleret i 2018 (opdelt på kategorier)

(EUR) Kategori Formålsbestemte indtægter 2018 Forpligtelser 2018 Betalinger 2018 Disponible formålsbestemte indtægter 1 2 3 4 = 1 - 3 Stillingsfortegnelse 1 489 158 — — 1 489 158 Andre udgifter vedrørende ansatte 1 472 997 112 414 62 508 1 410 489 Ejendomme 984 112 195 806 81 498 902 614 Databehandling 976 647 262 528 69 889 906 758 Inventar — — — 0 Teknisk materiel 210 364 143 204 139 077 71 286 Transport 5 454 — — 5 454 Rejseudgifter, der afholdes af delegationerne 6 911 068 — — 6 911 068 Udgifter til tolkning 11 066 291 — — 11 066 291 Møder og konferencer 139 883 132 947 55 875 84 008 Information 68 116 — — 68 116 Diverse 33 737 — — 33 737 ERR I alt 23 357 827 846 899 408 847 22 948 980 SLA'er med EU-Udenrigstjenesten 351 460 208 560 124 366 227 095 Tilsammen 23 709 288 1 055 459 533 213 23 176 075

De formålsbestemte indtægter for 2018 vedrørende GSR's aktiviteter beløb sig til 23,4 mio. EUR. Heraf blev 0,8 mio. EUR forpligtet i løbet af regnskabsåret, mens 23,0 mio. EUR blev fremført til 2019 i overensstemmelse med artikel 14 i FF (artikel 12, stk. 4, i FF 2018).

Omkring 50 % af de formålsbestemte indtægter (11 mio. EUR) vedrører tolkning, fra supplerende betalinger for visse sprog til dækning af ekstra tolkning til disse sprog. Et beløb på 7 mio. EUR vedrører rejseudgifter for delegationerne efter fremlæggelse af rejseopgørelser. Resten vedrører hovedsagelig tilbagebetaling af beløb i forbindelse med Rådets administration.

(1) Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

(2) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

(3) Europabygningen.

(4) Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner (EUT L 48 af 23.2.2011, s. 1).

(5) Nettobeløb > 250 000 EUR.

(*1) Omfatter intern reallokering af bevillinger.

(6) I overensstemmelse med afgørelse nr. 111/07, overfører GSR 66 % af de uudnyttede beløb fra rammebeløbet for tolkning til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2018 svarede dette til et beløb på 6,6 mio. EUR.

(*2) Omfatter intern reallokering af bevillinger.